CELEX: C2004/168/07
Language: sk
Date: 2004-06-26 00:00:00
Title: Vec C-198/04: Žaloba podaná 4. mája 2004 Komisiou Európskych spoločenstiev proti Francúzskej republike

26.6.2004   
            
            
               SK
            
            
               Úradný vestník Európskej únie
            
            
               C 168/4
            
         Žaloba podaná 4. mája 2004 Komisiou Európskych spoločenstiev proti Francúzskej republike
   (Vec C-198/04)
   (2004/C 168/07)
   Komisia Európskych spoločenstiev zastúpená pani M. Patakia a pánom H. Stovlbaek, splnomocnenými zástupcami, ktorí si zvolili adresu na doručovanie v Luxemburgu, podala 4. mája 2004 na Súdny dvor Európskych spoločenstiev žalobu proti Francúzskej republike.
   Komisia Európskych spoločenstiev navrhuje, aby Súdny dvor:
   
               1.
            
            
               vyslovil, že Francúzska republika tým, že neúplne implementovala do svojej legislatívy smernice 89/48/EHS (1) a 92/51/EHS (2) v častiach týkajúcich sa povolania turistického sprievodcu, si nesplnila povinnosti, ktoré jej vyplývajú z uvedených smerníc a zo Zmluvy o Európskom spoločenstve;
            
         
               2.
            
            
               zaviazal Francúzsku republiku nahradiť trovy konania.
            
         Žalobné dôvody a hlavné argumenty
   Francúzska právna úprava vzťahujúca sa na povolanie turistického sprievodcu neupravuje konanie o uznaní diplomov v súlade so smernicami 89/48/EHS a 92/51/EHS.
   
      (1)  Smernica Rady 89/48/EHS z 21. decembra 1988 o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov (Ú. v. ES L 19 z 24.1.1989, s. 16).
   
      (2)  Smernica Rady 92/51/EHS z 18. júna 1992 o druhom všeobecnom systéme uznávania odborného vzdelania a prípravy, ktorou sa dopĺňa smernica 89/48/EHS (Ú. v. ES L 209 z 24.7.1992, s. 25).